Bacario rezervatas
Bacario valstybinis rezervatas (gruz. ბაწარის სახელმწიფო ნაკრძალი) – saugoma gamtos teritorija Gruzijoje, Achmetos savivaldybėje, Kachetijos kalnuose (Didysis Kaukazas). Įkurtas 1935 m. ir apima 3800 ha teritoriją. Apima kalnų šlaitus iki 2500 m aukščio ir juos dengiančius natūralius kalnų miškus. Čia išlikusios natūralios kukmedžių ir skirpstulų giraitės (yra medžių, viršijančių 1000 metų amžių). Miškuose gyvena stirnos, rudieji lokiai, akmeninės kiaunės, gemzės, lapės.